Kalanel
Kalanel (distaget: , ) a zo ur gumun eus Breizh e Bro Gerne e kanton Kallag, e kornôg departamant Aodoù-an-Arvor.

Douaroniezh
Kumunioù amezek : Lohueg; Ar Chapel-Nevez; Kallag; Pluskelleg; Plourac'h

Anv

Stummoù skrivet 
 Ogée (1780), Marteville & Varin (1843) ː Calanhel
 Régis de Saint-Jouan ː Callanhel, 1605; Calanhel, 1633; Callaner, 1676, 1754; Calanner, 1755
 Bernard Tanguy : Calaner, 1535-1536; Callanel, 1591; Callanhol, 1599
 Erwan Vallerie ː Calaner, 1536; Calamel, 1591

Gerdarzh 
 Hervé Abalain ː Anv ur sant, e-unan
 Joseph Lohou ː eus hen brezhoneg, Kal an Huel, pe Kal an nec'h, ar roc'h war an uhel
 Jean-Yves Le Moing ː chom a ra diasur un anv-sant
 Bernard Tanguy, heuliet gant Em. Flohic, Michel Priziac, hag all ː diwar ur ger hen-brezhoneg calann, kala.
 Kavet e vez ur vreutadenn en niverenn 68 Kaier ar Poher.

Ardamezioù

Kêriadennoù
 Roll kêriadennoù Kalanel hervez kartennoù an Institut national de l'information géographique et forestière

Istor

Brezel-bed kentañ  
 50 gwaz a gollas o buhez abalamour d'ar brezel hervez monumant ar re varv, d.l.e. 5,00 % ag ar boblañs hervez an niveradeg bet graet e 1911.

Eil Brezel-bed 
 En ti-post e voe kemeret 3 900 Lur d’an 19 a viz Ebrel 1944 ha 15 350 Lur d’an 13 a viz Mae 1944, gant izili eus ar Rezistañs bewech moarvat, hervez danevelloù sizhuniek Titouroù Hollek Sant-Brieg.
 Mervel a reas pemp den eus ar gumun abalamour d'ar brezel.

Monumantoù ha traoù heverk 
 Peulvan Kerudu
 Hent roman Karaez – Lannuon 
 Moudenn ar Roc'h 
 Iliz Sant Visant Ferrier, beniget he vaen gentañ an 8 Gwengolo 1891.
 Chapel ha feunteun Sant Maor (1778); laket war roll ar Savadurioù istorel an 20 Ebrel 1927

 Chapel Sant Gregor 
 Chapel Sant Erwan (1626), kouezhet en he foull 
 Maner Kergadioù / Kergadou (fin XVIIIvet)
 Monumant ar re varv

Emdroadur ar boblañs abaoe 1962

Ekonomiezh
Ur grampouezherezh zo bet staliet en ti-post kozh, ha gwerzhet e vez ar c'hrampouezh dindan an anv brezhonek Korn ar c'hoat.

Melestradurezh

Tud 
 Simeon Daniel, e relijion dom Maur, ganet e Kalanel ar 4 Mezheven 1885, abad Bricquebec, e Normandi, eus 1936 da 1940; en em dennet en Abati Bellefontaine, Maen-ha-Liger, e lec'h e eas da Anaon an 21 Mezheven 1976.

Ardamezeg ar familhoù

Gwelout ivez
Bro Kalanel
Gavotenn Kalanel.

Liammoù diavaez 

 Kalanel war lec'hienn Geobreizh

Lervlennadur 
 Hervé Abalain : Les noms de lieux bretons. Les Universels Gisserot. 2000
 Centre généalogique et historique du Poher. Kaier ar Poher. n° 68. Meurzh 2020
 Albert Dauzat & Charles Rostaing : Dictionnaire étymologique des noms de lieux en France. Larousse, 1963. Guénégaud, 1978
 Michel Froger & Michel Pressensé : Armorial des communes des Côtes-d'Armor & Ille-et-Vilaine. 2008
 Jean-Yves Le Moing : Noms de lieux de Bretagne. Christine Bonneton Editeur. 2007
 A. Marteville & P. Varin, warlec'hien Ogée : Dictionnaire historique et géographique de la province de Bretagne, dédié à la Nation bretonne. Molliex. Rennes. 1843. Editions Régionales de l'Ouest. Mayenne. 1993
 J.B. Ogée : Dictionnaire historique et géographique de la province de Bretagne, dédié à la Nation bretonne. 1780
 Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990
 Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. ArMen. 1992
 Erwan Vallerie : Diazezoù studi istorel an anvioù-parrez. Corpus. An Here. 1995

Notennoù ha daveoù 

Kumunioù Aodoù-an-Arvor
Kumunioù Kerne
Argant tapet e tiez-post Aodoù-an-Hanternoz gant tud eus ar Rezistañs